09 octombrie 2024

**Comunicat de presă**

Vineri, 11 octombrie 2024, Agenția Județeană pentru Ocuparea Forței de Muncă Caraș-Severin vă invită la Bursa locurilor de muncă pentru absolvenți

Bursa locurilor de muncă pentru absolvenți va fi organizată în acest an de către AJOFM Caraș-Severin în data de 11 octombrie 2024, începând cu ora 9. Evenimentul va avea loc la Reșița la sala Campus Caffe a Centrului Universitar al Universității Babeș Bolyai din P-ţa Traian Vuia nr 4.

Evenimentul se adresează absolvenților promoției 2024 dar pot participa toate persoanele aflate în căutarea unui loc de muncă sau care doresc să se reorienteze profesional spre ocupaţii cu posibilităţi de menţinere a raportului de muncă pe termen mediu şi lung.

Angajatorii își pot prezenta oferta locurilor de muncă vacante, au ocazia de a cunoaște direct viitorii angajați, ce îşi doresc aceștia și ce aşteptări au de la un loc de muncă, iar persoanele aflate în căutarea unui loc de muncă pot testa piața muncii, pot afla care sunt meseriile cele mai căutate, care sunt competențele și abilitățile care cresc șansele de a obține un loc de muncă și pot negocia direct un pachet salarial.

Toți cei prezenți vor primi informații referitoare la facilităţiile oferite de Legea nr.76/2002 privind sistemul asigurărilor pentru şomaj şi stimularea ocupării forţei de muncă, măsuri active, stimulente, prime oferite angajatorilor și persoanelor înregistrate în baza de date a ANOFM, dar și informații referitoare la cursurile de formare profesională organizate în regim propriu sau prin furnizorii de servicii specializate acreditaţi.

La această Bursă și-au anunțat participarea peste 30 de agenți economici care pun la dispoziția persoanelor aflate în căutarea unui loc de muncă peste 150 de locuri de muncă vacante, în meserii variate, dar vor fi disponibile și locuri de muncă pentru persoanele fără calificare.

Agenții economici care doresc să participe la Bursa locurilor de muncă pentru absolvenți pot transmite Anexa nr.1a la Normele metodologice de aplicare a Legii nr. 76/2002 cu privire la locurile de muncă disponibile, la adresa de e-mail: ajofm.cs@anofm.gov.ro, până cel tarziu în data de 10.10.2024, ora 16.

Pentru informații suplimentare și pentru confirmarea participării la Bursă, vă stăm la dispoziție la numărul de telefon: 0255/212160.

Participarea la acest eveniment este gratuită atât pentru agenții economici, cât și pentru persoanele în căutarea unui loc de muncă.

Agenția Județeană pentru Ocuparea Forței de Muncă Caraş-Severin